ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
26 ส.ค. 2558

สรุปภาวะตลาดภาคเช้า : SET รีบาวด์ต่อ – SET ยังอยู่ในช่วงรีบาวด์ เช่นเดียวกับตลาดต่างประเทศ และหนุนด้วยปัจจัยในประเทศ หลังมีกระแสข่าวมาตรการกระตุ้นเศรษฐกิจในด้านต่างๆ จากครม.ชุดใหม่ ส่วนการลดดอกเบี้ย และ RRR ของจีน ช่วยตลาดจีนเองได้บ้าง ปรับขึ้นในระดับ 1% นอกนั้นยังไม่มีประเด็นใหม่ รอการประชุม Jackson Hole ต่อทิศทางดอกเบี้ยสหรัฐ ซึ่งจะเริ่มในคืนพรุ่งนี้ ทั้งนี้ SET ปิดตลาดที่ระดับ 1331.67 จุด +7.79 จุด ด้วยมูลค่าซื้อขายลดลงอยู่ที่ระดับ 2.3 หมื่นลบ. กลุ่มหลักต่างปิดบวก โดยแบงก์, ICT และพลังงาน ปิดบวก +1.1%, +0.7% และ +0.5% ตามลำดับ แต่ที่โดดเด่น คือ รับเหมาบวกกว่า +2.0% ตามกระแสงานภาครัฐ และ FOOD +2.3% ด้วยข่าวซื้อหุ้นคืนของ CPF ด้านตลาดภูมิภาคส่วนใหญ่เคลื่อนไหวในแดนบวก
กลยุทธ์ที่แนะนำ :ช่วงบ่าย: คาดรีบาวด์ต่อไปหาเป้าหมายระยะสั้นถัดไปที่ 1336 จุด ซึ่งหลังจากนั้นให้เริ่มระวังการกลับมาอ่อนตัวอีกครั้งหนึ่ง ตามภาพรวมซึ่ง SET ยังไม่มีสัญญาณที่ชัดเจนของการเปลี่ยนทิศทาง ด้านแนวรับระยะสั้นอยู่ที่ 1315 จุด หากต่ำกว่าจะกลับมาเป็นสัญญาณลบ กลยุทธ์ เรายังมองเป็นโอกาสซื้อ สำหรับการลงทุน โดยรอซื้ออีกครั้ง เมื่อต่ำกว่า 1300 จุด ขณะที่การเก็งกำไร เน้นแบ่งขาย